لە پارێزگای سەڵاحەدین، سەرچەوەگە ئەرا ئاژانس شەفەق نیوز وت: گەنجیگ دویای خنکیانی لەناو گوڵەمیگ ئاو لە کارخانەی کەرەستە لە قەزای دووزخورماتوو خوەرهەڵات سەڵاحەدین گیانی لەدەسدا.
سەرچەوەگە وتیش: تەرم گەنجەگە بریا فەرمانگەی پزشک دادوەری، تا ئیجا بیریەێدە دەس خاوەنی، و دەسەڵاتەیل لێکۆڵینەوە لە رویداوەگە واز کردن.
لە دیالە، سەرچەوەیگ ئەمنی ئەرا ئاژانس شەفەق نیوز وت:  دەزگایل ئەمنی گەنجیگ زەخمدار لە نزیک ناوچەی پیشەسازی سێیەم پەیا کردن، و گولە دریاسە چەن شوینیگ لە لەشی، و دیاری کرد ک گەنجەگە بریا خەسەخانە و زەخمەیلی سەختە.
سەرچەوەگە وتیش: لێکۆڵینەوە ئەراک رەسین وە تاوانکارەیل و سرووشت تاوانەگە وەردەوامە.
